Vladimirs Simindejs

Vladimirs Simindejs (; dzimis Rīgā, 1975.g. 2. augustā) ir Rīgā uzaudzis Krievijas vēsturnieks un politologs, “Krievijas un Austrumeiropas vēstures pētījumu žurnāla” () galvenais redaktors un fonda "Vēsturiskā atmiņa" pētniecības programmas vadītājs.

 Biogrāfija 
Vladimirs Simindejs dzimis 1975. gada 2. augustā Rīgā krievu ģimenē. Mācījies krievvalodīgajā Jelgavas 6. vidusskolā un Rīgas 68. vidusskolā, ko beidzis 1992. gadā. No 1992. līdz 1996. gadam studējis vēsturi Latvijas Universitātē Rīgā. Iemācījies latviešu valodu.

1997. gadā absolvējis Lomonosova vārdā nosaukto Valsts universitāti Arhangeļskā. 

2001-2005. gados Krievijas vēstniecības atašejs Rīgā, trešais sekretārs. 2005. gadā atstāja diplomāta darbu un sāka strādāt fondā "Vēsturiskā atmiņa". Darbojas arī apvienībā “Baltijas pētījumu Krievijas asociācija”().SAB: Krievija ietekmi Baltijā mēģina realizēt caur pseidoakadēmiskām organizācijām

2007-2009 Krievijas vēstis (krievu val. "Российские вести") ārzemju ziņu redaktors.

2012. gada martā kopā ar savu kolēģi Aleksandru Djukovu iekļauts Latvijā nevēlamo personu sarakstā un kopš tā laika netiek ielaists valstī.Saskaņietis Kabanovs sadarbojas ar Krievijas vēsturniekiem, kuri iekļauti Latvijas melnajā sarakstā Šāds lēmums pieņemts, balstoties uz abu personu nevēlamu rīcību, kas kaitē Latvijas valstij un tās pilsoņiem.

Kopš 2016. gada “Krievijas un Austrumeiropas vēstures pētījumu žurnāla” galvenais redaktors. Viņš asi kritizējis Baltijas valstu 20. gadsimta vēsturiskās koncepcijas, pret kurām iebilst, balstoties uz padomju vēstures izpratni.

Satversmes aizsardzības biroja (SAB) 2017. gada darbības pārskatā Vladimirs Simindejs norādīts kā viens no aktīvākajiem Krievijas informācijas pasākumu pret Latviju un Baltijas valstīm realizētājiem un organizatoriem.

 Atsauces 

 Ārējās saites 

V. Simindeja profils Maskavas Valsts Universitātē

Kategorija:1975. gadā dzimušie
Kategorija:Rīgā dzimušie
Kategorija:Krievijas vēsturnieki